Rus sag, vriend | Netwerk24
Rus sag, vriend
Voorsitter, vriend, filosoof en mentor. Al hierdie dinge was Gerrie Roetz vir Salileni.
Gerrie laat diep spore. Hy het 'n sagte begrip gehad vir die wel en wee van ons lede en het met eindelose geduld die sonskyn van die lewe aan hulle openbaar. Nie net deur sy woorde nie, maar met sy omgee, sy gebed en sy menswees.
Gerrie se lewe was deurdrenk met die liefde en deernis van God. Ons hart is vol bewondering vir die omgee-raakvat-liefkry-mens wat hy was.
God was sy bondgenoot en sielsgenoot.
Salileni is tevrede dat ons 'n gerf van God se gesaaide akker saam met hom kon deel. Ons is tevrede dat God hom kom haal het om saam met Hom 'n maaltyd in die hemel te geniet. Rus in vrede, Gerrie. Salileni sal jou nooit vergeet nie.